《次韵赵寄庵》
宋代·陈著

家住黄沙绿水湾，功名土苴任天悭。
顾瞻宇宙惊多碍，收卷江湖憩一閒。
处子声容心自铁，太公年几鬓才斑。
老来难得重相见，明月清风处处山。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。